
Direcţia Tehnică
Serviciul Drumuri, Poduri şi Utilităţi Hidrotehnice
Nr. SC 2013 – 
REFERAT

privind aprobarea Studiului de Fezabilitate pentru obiectivul de investiţie
,,PASAJ POPA ŞAPCĂ”
Direcţia Tehnică prin Biroul Drumuri şi Poduri are cuprins în programul de investiţii pe anul 2013 obiectivul de investiţii ,, PASAJ POPA ŞAPCĂ”
Pasajul Popa Şapcă este amplasat în partea centrală a Municipiului Timişoara, str. Popa Şapcă asigurând legătura dintre centrul oraşului şi zona Calea Lipovei respectiv Calea Aradului.

În prezent, circulaţia auto este ştrangulată în zona pasajului, deplasarea autovehiculelor făcându-se pe două sensuri de circulaţie, cu câte o bandă fiecare. 
Pasajul existent pe linia CF 100 Orşova – Jimbolia, km 571+655,35 a fost construit în anul 1902. Este un pod metalic definitiv cu funţia de pasaj inferior. Pasajul are o deschidere de 10,25 m între culei.

Starea de degradare la nivelul carosabilului şi istoricul intervenţiilor cu lucrări de întreţinere – reparaţii face necesară elaborarea unui studiu de fezabilitate pentru lucrările de extindere la 4 benzi a străzilor Antenei şi Popa Şapcă, lărgire pasaj şi amenajare intersecţii str. Popa Şapcă – bulevardul Antenei – Str. Demetriade, completare Inel II cu bulevardul Antenei – realizare giraţie. 
Scopul lucrării de lărgire a pasajului de sub calea ferată şi de modernizare a străzilor specificate este de a obţine o fluidizare a traficului în zonă.
Având în vedere cele menţionate, este necesară şi oportună, realizarea  lucrărilor propuse, acest fapt conducând la îmbunătăţirea traficului rutier şi pietonal în zonă.

Sursa de finanţare: Bugetul local capitolul Cap 84.02.03.01. Drumuri şi poduri, Cap. C Studii şi proiecte.

Primăria Municipiului Timişoara a recepţionat Studiul de Fezabilitate pentru ,,Pasaj Popa Şapcă”, realizat de SC Pod – Proiect SRL conform contractului de prestări servicii nr.6/22.01.2013.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Pasaj Popa Şapcă” este estimată, conform devizului general al investiţiei, la 
67.976,914 mii lei (inclusiv TVA), respectiv 15.233,606 mii euro (inclusiv TVA) (1 euro = 4,4623 lei la data de 10.10.2013).
Durata de realizare pentru execuţia lucrărilor proiectate este estimată  la 18 luni.
Având în vedere faptul că finanţare studiului de fezabilitate ,,Pasaj Popa Şapcă” se face din Bugetul local, propunem aprobarea studiului de fezabilitate şi realizarea investiţiei menţionată anterior.

